Jyllandsposten, 1841-03-05
Nyheds Post. Nr. 14 af Corsaren, begynder saaledes: "Geheime Etatsraad Adler syntes ikke om Kassen, da han saae den aftegnet. Han meente, at den var for lille. - Det hedder endvidere deri; "Allernaadigste. De conservative Blade have en underlig Maade, at bruge Ordet allernaadigst paa. Hvert Øieblik hedder det: de allernaadigste paabudne Skatter, de allernaadigst befalede Jndskrænkninger, de allernaadigst forordnede Straffebestemmelser, osv. - Herregud, Vi vide jo, at vi Alle ere afhængige af den kongelige Naade; men driv det dog ikke for vidt med at fortælle os det, saa at J tilsidst sige: Han blev allernaadigst pidsket, han blev allernaadigst brændemærket, han blev allernaadigst halshugget." – Begyndelsen af Uddraget af Corsarens Redactions=Forhandlingsprotokol i Modet den 3die Februar, hvor alle Medlemmerne vare tilstede, lyder saaledes: "Præsidenten yttrede, at det var ham kjær at see, at Jngen af Medlemmerne vare udeblevne efter Tilsigelse til Mødet. Forsamlingen svarede, at det ikke var for hans Skyld, at dette var skeet, men fordi man i ingen Henseende vilde ligne Bestyrelsen af Trykkefrihedsselskabet o. fl. des. Efter nogen Taushed bemærkede Præsidenten, at det synes ham, at Forsamlingen ikke var i godt Humeur, eftersom den svarede ham saa kort, for ikke at sige uhofligt. Et Medlem reiste sig da paa Forsamlingens Vegne og erklærede, at Forsamlingen ikke troede at have Grund til Andet i Betragtning af de Ting, som den havde erfaret om ham. - Præs. Hvordan det, Høistærede, – Taleren, Du har jo i disse Dage ageret Præsident i en anden Forsamling, og da man der afhandlede Noget, som Du ikke syntes om, forbød Du efter nogle daarlige Modbemærkninger aldeles Discussionen, ved at sige: "Det er saaledes, som jeg siger, og nu ikke et Muk mere! – Præs Ak, mine kjære Venner, det er en Feiltagelse. Allerede igaar hørte jeg dette Rygte, som er opstaaet deraf, at man har forvexlet mig med Conferentsraad Ørsted, det var ham, der har sig saaledes ad ovre i Viborg, da man discuterede Rescriptssagen. – Taleren. Det er en anden Sag. Saa beder jeg Dig paa Forsamlingens Vegne om Undskyldning for Feiltagelsen. Jeg foreslaaer imidlertid, at vi ikke tilregne Conferentsraad Ørsted sin Adfærd som Synd; thi det var jo ikke hans Skyld. – Dette bifaldt Forsamlingen. Sluttelig foreslog et Medlem ved dette Møde, at man skulde lade Præsidenten indtræde i Athenæum, for at han der kunde efterligne Fædrelandets Præsident ved om Middagen at kaste sig hen i en Stol mellem en Klynge Mennesker og sige: "Det var dog et Fandens godt Stykke, der stod igaar i Corsaren." – Forsamlingen forkastede imidlertid dette Forslag, fordi det var "Corsaren uværdigt." Ogsaa de senere Valg af Deputerede udvise i flere jydske Landdistricter, hvor heldig man har truffet frisindede Mænd, hvorpaa det 9de jydske Landvalgdistrict afgiver Exempel i den almeenagtede Krigsassessor Secher, hvis Piece: "Snyder man Lyset for nær, gaaer det ud, ikke saa let vil forglemmes, især om han i sin tilkommende Færd fremdeles vilde underrette Publicum om, hvormange Gange han antager, at Lyset er bleven pudset, siden han sidst befrygtede, at det skulde gaae ud. Endvidere tæller man med sand Tilfredshed i det 16de Landdistrict Proprietair var Deurs til Allingskovgaard blandt de Deputerede, som en erkjendt frisindet Mand, der aldeles hylder det constitutionelle Princip, hvilket ogsaa er Tilfældet med den Deputerede for det 10de Landdistrict Proprietair Bay til Sødal.